Diari Oficial de la Generalitat Valenciana


Sumari del DOGV 4356, del 14-10-2002 (2002/10781)

Actuacions de juí verbal número 446/2000. Cèdula de notificació.
----------------------------------------------------------------

### Dades del document

Número de DOGV
:   4356

Data del DOGV
:   14-10-2002

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2002/10985


Organisme emissor
:   Jutjat d'Instrucció Número 4 de Castelló de la Plana

Tipus de document
:   Anunci

Actuacions de juí verbal número 446/2000. Cèdula de notificació. [2002/F10572]
  
En les actuacions que després es diran, s'ha dictat la sentència que en la part necessària és com seguix:
  
«Sentència número 18/2002
  
Castelló de la Plana, 20 de maig de 2002
  
Vistes per mi, Raquel Alcácer Mateu, magistrada jutgessa del Jutjat d'Instrucció número 4 (abans Jutjat de Primera Instància i Instrucció número 10) d'este partit judicial, les actuacions de juí verbal de trànsit que se seguixen en este jutjat amb el número 446/2000, promogudes per Carmen Font Saporta, representada per la procuradora María Ramos Añó, i en defensa del lletrat Miguel Traver Nicolau, contra la mercantil European Express Residencial, rebel en esta causa, i la Mutua Valenciana Automovilística, representada pel procurador Rafael Breva Sanchis, i en defensa seua el lletrat José Marco Breva, contra Consorcio de Compensación de Seguros, representat i defensat per l'advocada de l'estat substituta, Carolina Mallach Monferrer.
  
Decisió
  
Estime parcialment la demanda interposada per la procuradora María Ramos Añó, en nom i representació de Carmen Font Saporta, declare responsables civils solidaris del sinistre objecte de la present sentència a la mercantil European Express Residencial i Mutua Valenciana Automovilística, i els condemne, solidàriament, a pagar a l'actora la suma de mil huit-cents setanta-sis euros i huit cèntims (1.876,08 euros), que es corresponen a 312.154 pessetes. Quantitat que produirà l'interés legal des de la data d'interpel·lació judicial, incrementat en dos punts des de la data de la present resolució fins al total pagament respecte de la mercantil European Express Residencial. L'interés degut respecte de la companyia asseguradora serà el que s'establix en l'article 20 de la LCS des de la data de la citació al present juí fins al total pagament. Amb expressa condemna en costes als demandats.
  
Absolc el Consorcio de Compensación de Seguros de totes les peticions contingudes contra este en la demanda. Amb expressa condemna en les costes causades a la instància a la part demandant.
  
Notifiqueu la present resolució a les parts fent-los saber que contra esta es pot interposar recurs d'apel·lació davant de l'Audiència Provincial de Castelló, que s'ha d'interposar davant d'este jutjat en el termini de cinc dies a partir de la notificació.
  
Esta és la meua sentència, de la qual s'expedirà testimoni perquè s'unisca a les actuacions, cosa que pronuncie, mane i firme.»
  
I perquè que valga de notificació a la mercantil demandada, declarada en rebel·lia i en parador ignorat, es lliura la present cèdula de notificació.